# Die Schedelsche Weltchronik (deutsch):175

| 174 <<<Vorheriges Blatt | Die Schedelsche Weltchronik Blatt CLXXV | Nächstes Blatt>>> 176 |
| korrigiert | Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. | Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. |

## CLXXIV verso:

BAbenberg ist ein wolberu$^e$mbte statt des franckenlands mit dem fluss rednitz getailt an eim gu$^o$tten vnd fruchtpern ortt gelegen. Diser fluss der rednitz nymbt nit verre vnderhalb nurmberg den fluss begnitz genant in sich vnd gibt den bambergischen inwonern mancherlay lusts vnd nutzperkeit von fu$^e$egclicher vnd schicklicher schiffung wegen daselbst. von dannen fleu$^e$ßet dise rednitz hinab in den fluss des Mayns. der dann nit wenig stett des franckenlands fu$^e$rfleu$^e$ßet. Ob der statt auff eim hohen berg ist ein burg oder schloß von natur vnd mit kunst befestigt. Nw hett Luitolfus der hertzog zu sachßen einen sun genant otto der gepare heinrichen den demu$^e$etigen zugenambt (der darnach ro$^e$mischer ko$^e$nig vnd teu$^e$tschem land vor was) vnd ein tochter baba genant. von der dise statt babenberg den namen hat wiewol sie von ettlichen pfabenberg genennt wirdt. Dieselb Baba grefin zu babenberg gepare zwen su$^e$ne Reynoldum (den hertzog Cunrat erschlug) vnnd Albrechten den edelsten grafen der francken des vorgenanten Otten hertzogen in sachßen vnnd thu$^e$ringen enicklein. der den Cunraten den bruder ko$^e$nig Ludwigs von erschlagung wegen seins bruders auch vom leben zum tod bracht vnd sich darumb in die benantten burg fu$^e$eget vnd ettwielanng des ko$^e$nigs belegerung geduldet. Vnd nach dem aber die bestreyttung der burg fu$^e$r schwerlich geachtet wardt. so wardt zu arglistigkeit vnd betriegerey zuflucht genomen vnnd Hatto der bischoff zu Mayntz als ein diener solcher vbeltat gefunden. dann er zohe zu graff albrechten auff die burg vnd saget er wo$^e$lt des kriegs ein entschaider sein vnd batte den grafen zum kaiser hinab in das heergeleger zekomen so wo$^e$lt er ime frid geben oder ine vnbeschedigt widerumb in die burg fu$^e$ren. dem glawbet graff albrecht vnd empfieng darauff gelu$^e$bd vnd ayd von Hattone dem ertzbischoff vnd gieng mit ime fu$^e$r die burg. vnnd als sie aber kawm herauß komen waren do sprach Hatto. die sachen mo$^e$chten sich villeicht bey dem kaiser lang verziehen darumb mo$^e$cht ein nu$^e$tzer rat sein vor die speiß zenemen. dem grafen gefielen die wort des bischofs wol vnd gieng wider in die burg hinein vnd gab dem bischof das fru$^e$mal zeessen vnd begeret keiner andern sicherheit von ime. Als sie nw geessen hetten do zohe graff Albrecht mit dem bisschoff hin zu dem kaiser. daselbst wardt er alßpald gefangen vnnd zum tod verurteilt do vermanet der graff den bischoff seiner vertro$^e$stung vnd zusagung der sicherheit. der wenig gotzfo$^e$rchtig bischoff antwurtet vnd sprach das er seinen ver-

## CLXXV recto:

trawen vnd zu$^o$sagen genu$^o$g getan. do er ine erstlich auß der burg vnd alßpald widerumb hynein zu dem fru$^e$emal vnbeschedigt gefu$^e$er hett. dann er het ime nicht versprochen ine zwaymal wider haym zefu$^e$eren. also ward der vnglu$^e$ckhaftig Albrecht enthawbtet. Baß haben die ro$^e$mer gehandelt die der gleichen listigkeit geprauchende einen auß den gefangen von Hanibale gein rom gesendt gepunden hinwider schickten. Die ligenden gu$^e$eter die graff Albrecht gehabt het gelangten darnach an das reich. So hatt kaiser Otto der dritt sant Heinrichen vil ligender gu$^o$eter gegeben. als in seiner freiheit geschriben steet. also lawtennde. Zu wissen sey allen cristglawbigen menschen das wir auff begerung vnd anru$^e$effung vnßerer liebsten mu$^o$ter Adelheide vnßerm lieben enigklein hertzog Heinrichen zu bayern vnßer statt Babenberg genant mit allen darzu geho$^e$renden dingen auß vnßerm kaiserlichen gewalt vnd macht zu geprauch ewiger aigenschaft verlihen vnd festigclich vbergeben haben etc. Dise statt hat darnach sant kaiser Heinrich gar scho$^e$n gezieret vnd ein lo$^e$bliche bischofliche kirchen vnd hof darinn gestiftet mitsampt seiner gemaheln der heilligen iunckfrawen Kunegunde. dann sie haben nichtz in irem leben vnderwegen gelaßen das sie zu der ere gottes dienstlich vnd fu$^e$rderlich geachtet haben. Sie haben auch nach irem absterben in derselben ko$^e$nigclichen thumbkirchen in vil wunderzaichen geschynen. Daselbst ist auch Berengarius begraben. der das welsch ko$^e$nigreich eroberet vnd von Ottone dem ersten gefangen vnd in teu$^e$tsch land gefu$^e$ert wardt vnnd daselbst im ellend starb. Dise statt wirdt auch geziert mit gemainen gepewen vnnd gar scho$^e$nen heilligen gotzhewßern. Sannt Otto ir bischoff vnd ein appostel des lands zu pomern ist daselbst zu babenberg mitsambt sant Georgen fanne oder panyer. Sie glawben auch zwen auß den sechß kru$^e$egen daselbst sein in den von dem herren vnßerm hayland weyn auß wasser gemacht ist als die histori der euangelesten setzt. Auch das schwert da mit Petrus dem malcho sein or abgehawen hat. Das lob vnd die beschreibung diser statt hat Gotfredus von Viterbia der treffenlich gschihtbschreyber in scho$^e$nem artlichem gepundnem gedicht hu$^e$bsch vnd aigentlich gemeldet vnd zeerkennen gegeben. Wer des vnderichtung haben wo$^e$l der such es in dem lateinischen druck bey ende der beschreibunb diser statt babenberg.